
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi, trimis spre dezbatere în fond cu adresa nr. PLx.23/2015 din 9 februarie 2015, înregistrat sub nr. 4c-2/81 din 10 februarie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

PREŞEDINTE,

Viorel ŞTEFAN
Parlamentul  României

	Bucureşti,    28.04.2015

RAPORT
asupra proiectului de Lege pentru aprobarea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr.66/2014 privind aprobarea 
Programului de stimulare a cumpărării de autoturisme noi
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget finanțe și bănci a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 5 februarie 2015.

La întocmirea raportului s-a avut în vedere avizul favorabil al Consiliului Legislativ, avizul favorabil al Comisiei pentru transporturi şi infrastructură, avizul favorabil al Comisiei juridice, de disciplină şi imunităţi şi avizul favorabil al Comisiei pentru industrii şi servicii.

Proiectul de lege supus dezbaterii are ca obiect de reglementare aprobarea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din 10 martie 2015.

La lucrările comisiei şi-au înregistrat prezenţa 31 deputaţi din totalul de 34 de membrii ai comisiei.
La dezbaterea proiectului de lege au participat reprezentaţi din partea Ministerului Finanțelor Publice.

În ședința din 10 martie 2015, membrii comisiei au luat în dezbatere proiectul de Lege pentru aprobarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi (PLx19/2015) şi  proiectul de Lege pentru Ordonanţa de urgenţă a Guvernului nr.72/2014 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi  (PLx23/2015) şi au hotărât ca prevederile Ordonanței de urgenţă a Guvernului nr. 72/2014 să fie preluate ca amendamente la proiectul de Lege pentru aprobarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi (PLx19/2015) pentru a se asigura sistematizarea legislaţiei în acest domeniu.
În urma examinării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună Plenului Camerei Deputaţilor spre dezbatrere şi adoptare proiectul de Lege pentru aprobarea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr.66/2014 privind aprobarea Programului de stimulare a cumpărării de autoturisme noi  cu amendamentele admise din anexa.
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Viorel ŞTEFAN
	SECRETAR,

Mihai Aurel DONŢU


Şef serviciu

Giorgiana Ene

Consilier parlamentar

Vasilica Popa

ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text OUG 72/2014
	Text Senat
	Text propus de Comisie

(autorul amendamentului)
	Motivarea amendamentelor

	1. 
	
	Titlul Legii:

LEGE

pentru aprobarea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi
	Titlul Legii:

LEGE

pentru respingerea Ordonanței de urgență a  Guvernului nr.  72/2014 pentru modificarea şi completarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi
	Pentru respectarea normelor de tehnică legislativă.

	2. 
	
	Art. I. - Se aprobă Ordonanța de urgență a  Guvernului nr.   72 din 11 noiembrie 2014 pentru modificarea şi completarea Ordonanței de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 837 din 17 noiembrie 2014, cu următoarele modificări şi completări:
	Art. I. - Se respinge Ordonanța de urgență a  Guvernului nr.   72 din 11 noiembrie 2014 pentru modificarea şi completarea Ordonanței de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 837 din 17 noiembrie 2014.

	Pentru respectarea normelor de tehnică legislativă.

	3. 
	Titlul ordonanței de urgență:

ORDONANŢĂ DE URGENŢĂ

pentru modificarea şi completarea Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi
	NEMODIFICAT
	
	

	4. 
	Art. I. - Ordonanţa de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, publicată în Monitorul Oficial al României, Partea I, nr. 768 din 22 octombrie 2014, se modifică şi se completează după cum urmează:
	NEMODIFICAT
	
	

	5. 
	1. La articolul 2, partea introductivă a literei b) se modifică şi va avea următorul cuprins:
„b) beneficiarul Programului este persoana fizică ce îndeplineşte cumulativ următoarele criterii de eligibilitate:”
	NEMODIFICAT
	
	

	6. 
	2. La articolul 2 litera b), după punctul 3 se introduce un nou punct, punctul 4, cu următorul cuprins:
„4. la data solicitării creditului garantat beneficiarul Programului are vârsta de minimum 18 ani şi capacitate deplină de exerciţiu.”
	NEMODIFICAT
	
	

	7. 
	3. La articolul 2, după litera b) se introduce o nouă literă, litera b1), cu următorul cuprins:
„b1) finanţator - instituţie de credit sau instituţie financiară nebancară înscrisă în Registrul Special al Instituţiilor Financiare Nebancare deschis şi ţinut de Banca Naţională a României, inclusiv unităţile teritoriale ale acesteia, care îndeplineşte condiţiile de eligibilitate şi acordă credite persoanelor fizice pentru achiziţia unui autoturism nou în cadrul Programului;”
	NEMODIFICAT
	
	

	8. 
	4. La articolul 2, litera c) se modifică şi va avea următorul cuprins:
„c) credit - suma acordată de finanţator în baza unui contract, în vederea achiziţionării autoturismului nou de către beneficiarul Programului, cu respectarea normelor interne de creditare, a prevederilor prezentei ordonanţe de urgenţă şi a normelor de aplicare;”
	NEMODIFICAT
	
	

	9. 
	5. La articolul 2, litera k) se modifică şi va avea următorul cuprins:
„k) comision de risc - suma datorată de beneficiarul Programului la contractarea creditului, pentru toată perioada de valabilitate a garanţiei, ca procent din suma garantată în cadrul Programului, destinată acoperirii riscului de garantare, în valoare de maximum 1% din valoarea garantată.”
	NEMODIFICAT
	
	

	10. 
	6. La articolul 2, litera m) se modifică şi va avea următorul cuprins:
„m) garanţie guvernamentală - garanţie asumată de F.N.G.C.I.M.M., în numele şi în contul statului, materializată într-un contract de garantare, care acoperă pierderea suportată de finanţator, ca urmare a producerii riscului de credit, şi care trebuie să fie irevocabilă, necondiţionată şi expresă, conform reglementărilor relevante din perspectiva recunoaşterii calităţii de diminuator de risc de credit al garanţiilor din regulamentele prudenţiale aplicabile finanţatorilor.”
	NEMODIFICAT
	
	

	11. 
	7. După articolul 2 se introduce un nou articol, articolul 21, cu următorul cuprins:
„Art. 21. - (1) Beneficiarii Programului trebuie să dispună de un avans de minimum 5% din preţul de achiziţie a autoturismului nou. Garanţia statului va fi de maximum 50% din finanţarea acordată.
	NEMODIFICAT
	
	

	12. 
	(2) Beneficiarii Programului se obligă să asigure autoturismul nou-achiziţionat din finanţarea garantată printr-o poliţă de asigurare de tip CASCO, caracteristicile poliţelor de asigurare şi modalitatea de încheiere fiind prevăzute în normele de aplicare a prezentei ordonanţe de urgenţă.
	1. La articolul I, punctul 7, articolul 21, alineatul (2) va avea următorul cuprins:

„(2) Beneficiarii Programului se obligă să asigure autoturismul nou achiziţionat din finanţarea garantată   printr-o poliţă de asigurare de tip CASCO, caracteristicile poliţelor de asigurare şi modalitatea de încheiere fiind prevăzute în normele de aplicare a prezentei ordonanţe de urgenţă. În caz de nerespectare de către beneficiar a acestei obligaţii, finanţatorul are dreptul de a proceda şa încheierea poliţie de asigurare pe cheltuiala proprie, în numele şi în contul beneficiarului, şi de a recupera cheltuielile respective de la beneficiar prin orice modalitate prevăzută de lege, inclusiv prin includerea acestora în ratele de credit lunare.”
	
	

	13. 
	(3) Beneficiarul are obligaţia cesionării drepturilor derivând din poliţele de asigurare în favoarea statului român, prin Ministerul Finanţelor Publice şi finanţatorului, proporţional cu procentul de garantare a plăţii primei de asigurare pe toată durata de valabilitate a creditului garantat în cadrul Programului. Modalitatea de plată a despăgubirilor rezultate din daune parţiale sau daune totale va fi prevăzută în normele de aplicare a prezentei ordonanţe de urgenţă.
	NEMODIFICAT
	
	

	14. 
	(4) Finanţatorul este mandatat să verifice îndeplinirea obligaţiilor beneficiarului menţionate la alin (3).”
	
	
	

	15. 
	8. La articolul 3, alineatele (3) şi (6) se abrogă.
	NEMODIFICAT 
	
	

	16. 
	9. După articolul 3 se introduce un nou articol, articolul 31, cu următorul cuprins:

„Art. 31. - Sumele reprezentând comisionul de risc se virează de către beneficiarii Programului într-un cont de venituri bugetare distinct, deschis la unităţile Trezoreriei Statului din cadrul organelor fiscale la care aceştia sunt luaţi în evidenţă fiscală. Modalitatea de plată va fi prevăzută în normele de aplicare a prezentei ordonanţe de urgenţă.”
	NEMODIFICAT
	
	

	17. 
	10. La articolul 4, după alineatul (1) se introduc două noi alineate, alineatele (2) şi (3), cu următorul cuprins:
„(2) Contractul de garantare conţine în mod obligatoriu clauza de ipotecă necesară în vederea înscrierii de către finanţator a ipotecii legale mobiliare asupra autoturismului nou achiziţionat în cadrul Programului în Arhiva Electronică de Garanţii Reale Mobiliare.
	NEMODIFICAT 
	
	

	
	(3) Suma rezultată din valorificarea, în orice mod, a bunului ce face obiectul garanţiei prezentei ordonanţe de urgenţă se distribuie proporţional cu procentul de garantare, după deducerea cheltuielilor de executare silită efectuate de Agenţia Naţională de Administrare Fiscală.”
	NEMODIFICAT
	
	

	18. 
	11. După articolul 5 se introduce un nou articol, articolul 51, cu următorul cuprins:
„Art. 51. - (1) Finanţatorul este abilitat să îşi exprime acordul pentru preluarea finanţării garantate şi a dreptului de proprietate asupra autoturismului de către o persoană fizică ce îndeplineşte condiţiile de eligibilitate în cadrul Programului.
	NEMODIFICAT
	
	

	
	(2) Finanţatorul este abilitat să îşi exprime acordul pentru înstrăinarea autoturismului sau novaţia obiectului garanţiei.”
	
	
	

	19. 
	12. Articolul 7 se abrogă

	NEMODIFICAT
	
	

	20. 
	______________
	2. La articolul I, după punctul 12 se introduce un nou punct, pct. 121, cu următorul cuprins:

„121. La articolul 9, după alineatul (3) se introduce un nou alineat, alin.(31), cu următorul cuprins:

(31) Registrul Auto Român va elibera, la solicitarea Fondului Naţional de Garantare a Creditelor pentru Întreprinderile Mici şi Mijlocii, un duplicat al Cărţii de identitate a autoturismului ce face obiectul Programului.”
	
	

	21. 
	Art. II. - Ordonanţa de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările aduse prin prezenta ordonanţă de urgenţă, se va republica, dându-se textelor o nouă numerotare, după aprobarea acestora prin lege.
	NEMODIFICAT
	
	

	22. 
	Art. III. - Normele de aplicare a Ordonanţei de urgenţă a Guvernului nr. 66/2014 privind aprobarea Programului de stimulare a cumpărării de autoturisme noi, cu modificările şi completările ulterioare, vor fi supuse aprobării prin hotărâre a Guvernului, în termen de maximum 15 zile de la data intrării în vigoare a prezentei ordonanţe de urgenţă
	NEMODIFICAT
	
	


PAGE  
3

